
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO REORGANIZUOTI ŠAKIŲ „AUKURO“ PAGRINDINĘ  IR ŠAKIŲ „VARPO“ VIDURINĘ MOKYKLAS BEI ĮPAREIGOJIMO PARENGTI REORGANIZAVIMO SĄLYGŲ APRAŠĄ

 

2012 m. vasario 29 d. Nr. T-72
Šakiai

   


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Civilinio kodekso (Žin., 2000, Nr. 74-2262, Nr. 77, Nr. 80, Nr. 82; 2011, Nr. 139-6550) 2.96 str., 2.97 str. 3 d., 2.99 str. 1 ir 2 d., Švietimo įstatymo (Žin., 1991, Nr. 23-593; 2011, Nr. 38-1804) 44 str. 1, 2 ir 4 d., 58 str. 1 d. 1 p., Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 14 str. 4 d. ir 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų pertvarkos bendruoju planu, nusprendžia:

                    1. Sutikti, kad būtų reorganizuota Šakių „Aukuro“ pagrindinė mokykla, šiomis sąlygomis:


1.1. reorganizavimo tikslai – sudaryti visiems mokiniams vienodas kokybiško  ugdymo(si) sąlygas, maksimaliai išnaudojant ugdymo plano galimybes, stambinti mokyklas, siekiant optimalaus mokinių skaičiaus, tikslingiau paskirstyti ir naudoti mokinio krepšelio lėšas įgyvendinant ugdymo programas;

1.2. reorganizuojama biudžetinė įstaiga – Šakių „Aukuro“ pagrindinė mokykla;

1.3. dalyvaujanti reorganizavime biudžetinė įstaiga – Šakių „Varpo“ vidurinė mokykla;

1.4. reorganizavimo būdas – Šakių „Aukuro“ pagrindinė mokykla prijungiama prie Šakių „Varpo“ vidurinės mokyklos. Šakių „Aukuro“ pagrindinės mokyklos Išdagų pradinio ugdymo  skyrius prijungiamas prie Šakių „Varpo“ vidurinės mokyklos ir tampa šios mokyklos pradinio ugdymo skyriumi;

1.5. po reorganizavimo veiksianti biudžetinė įstaiga: pavadinimas – Šakių „Varpo vidurinė mokykla, vykdanti pradinio, pagrindinio ir vidurinio ugdymo programas (su Siesartėnų pagrindinio ir Išdagų pradinio ugdymo skyriais). Teisinė forma – biudžetinė įstaiga.  Buveinė - Šakiai, J. Basanavičiaus g. 28, LT-71112. Kodas – 190822046. Mokyklos savininkas – Šakių rajono savivaldybė. Mokyklos savininko teises ir pareigas įgyvendinanti institucija – Šakių rajono savivaldybės taryba.

1.6. Šakių „Aukuro“ pagrindinė mokykla po reorganizavimo baigia veiklą kaip juridinis asmuo nuo jo išregistravimo iš Juridinių asmenų registro, bet ne vėliau kaip 2012 m. rugpjūčio 31 d.;

1.7. Šakių „Varpo vidurinei mokyklai pereina visos reorganizuotos  Šakių „Aukuro“  pagrindinės mokyklos teisės ir pareigos. 

2. Įpareigoti Šakių „Varpo“ vidurinės ir Šakių „Aukuro“ pagrindinės mokyklų vadovus iki 2012 m. balandžio 10 d. parengti:

2.1. dviejų juridinių asmenų – Šakių „Aukuro“ pagrindinės ir Šakių „Varpo vidurinės  mokyklų - reorganizavimo sąlygų aprašą ir paskelbti jį viešai spaudoje;

2.2.  po reorganizavimo veiksiančios Šakių „Varpo“ vidurinės mokyklos su Siesartėnų pagrindinio ugdymo ir Išdagų pradinio ugdymo skyriais  nuostatus.
 

 

Meras
                                                                 
         
              Juozas Bertašius

